Jelena Golovina

**Jelena Viktorovna Golovina**, () ponegdje i *Jelena Vladimirovna Golovina* () rođena 16. februara 1961. u Komarovu, Bogdanovič, u Sverdlovskoj oblasti SSSR (danas Rusija) je nekadašnja sovjetska i ruska biatlonka. Po broju osvojenih medalja na Svjetskim prvenstvima u biatlonu je druga najbolja biatlonka, te jedna od najboljih sovjetskih biatlonki svih vremena.

## Olimpijske igre 
Na Zimskim olimpijskim igrama 1992. godine u Albertvillu je na program uveden i biatlon. Golovina je nastupila u utrci na 15 km i osvojila 22. mjesto za selekciju Ujedinjenog tima, te sprintu na 7,5 km gdje je osvojila mjesto 20. mjesto.

## Svjetski kup 
U takmičenjima Svjetskog kupa Golovina je nastupala u sezonama od 1984/85-1991/92. Najveći uspjeh je postigla u sedmoj sezoni takmičenja u ženskoj konurenciji 1988/89, kada je postala šesta pobjednica takmičenja i ostvarila tri pobjede i dva druga mjesta. Ukupno je pobijedila 9 puta, dva puta u sezoni 1984/85, dvije pobjede 1989/90, kada je zauzela treće mjesto u ukupnom plasmanu i dvije u sezoni 1990/91.

## Svjetska prvenstva 
Golovina je nastupila na sedam Svjetskih prvenstava od SP 1985. do SP 1991. te je sa osam zlatnih, jednom srebrnom i jednom bronzanom medaljom najuspješnija sovjetska biatlonka po broju osvojenih medalja. Najveće uspjehe postigla je u utrkama štafeta, osvajajući šest zlatnih medalja, a od toga tri nastupajući sa Venerom Černjišovom i Kaijom Parve na SP 1985, SP 1987  i SP 1988, jednu sa Natalijom Prikazčikovom i Svjetlanom Pečorskom na SP 1989, jednu sa Jelenom Bacevič i Svjetlanom Pečorskom na SP 1990. i na SP 1991. sa Jelenom Bjelovom i Svjetlanom Pečorskom. Tri je zlatne medalje osvojila u timskom takmičenju na SP 1989. sa Natalijom Prikazčikovom, Svjetlanom Pečorskom i Luizom Čerepanovom; SP 1990. sa Jelenom Bacevič, Svjetlanom Paramjiginom i Svjetlanom Pečorskom i SP 1991. u sastavu Jelena Belova, Svjetlana Paramigina i Svjetlana Pečorska. Svoje tri pojedinačne medalje osvojila je: zlato na SP 1987. u sprintu na 5&nbsp;km; na SP 1990. srebro u utrci na 15&nbsp;km, a sljedeće godine osvojila je bronzanu medalju u utrci sprinta. U svim nastupima na svjetskim prvenstvima bila je među prvih deset najboljih biatlonki.

## Prestanak karijere 
[140px|mini|desno|Sovjetsko priznanje [Počasni majstor sporta Sovjetskog Saveza]]
Nakon prestanka aktivnim bavljem biatlonom 1992. od 1997-98, godine trenirala je biatlonsku selekciju Rusije. Nakon toga se porestala baviti sportom i umirovljena je 2003. godine. Završila je keramičku školu u Bogdanoviču.

## Nagrade 
Zbog uspjeha u biatlonskim takmičenjima Golovina je 1987. godine dobila visoko sovjetsko priznanje Počasni majstor sporta Sovjetskog Saveza ().

## Napomene 
## Vanjski linkovi 
* 
* 
* Zvanična banka podataka IBU-a
* Profil Jelene Golovine na sports-reference.com 

## Reference 
Kategorija:Sovjetski biatlonci
Kategorija:Rođeni 1961.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 1992.
Kategorija:Ruski biatlonci
Kategorija:Zaslužni majstori sporta Sovjetskog Saveza
Kategorija:Živi ljudi
Kategorija:Olimpijci Ujedinjenog tima u biatlonu